2

      PATVIRTINTA
      Šakių rajono savivaldybės mero
      2025 m. kovo    d. potvarkiu Nr. MT-



ŠAKIŲ RAJONO SAVIVALDYBĖS LŪKESČIŲ RAŠTAS 
VIEŠAJAI ĮSTAIGAI „ŠAKIŲ RAJONO SAVIVALDYBĖS PRIEŠGAISRINĖ TARNYBA“

I SKYRIUS
TIKSLAS

	1. Šiuo Šakių rajono savivaldybės lūkesčių raštu (toliau – Raštas) pateikiami Šakių rajono savivaldybės (toliau – Savivaldybė) lūkesčiai ir tikslai dėl viešosios įstaigos „Šakių rajono savivaldybės priešgaisrinė tarnyba“ (toliau – Įstaiga). Lūkesčiai formuluojami 3 metų laikotarpiui, tačiau pagal poreikį Raštas gali būti atnaujinamas. 
	2. Raštas yra skirtas Savivaldybės lūkesčiams ir tikslams nustatyti, Įstaigos pagrindinėms ir kitoms veikloms įvardyti, esminiams veiklos vertinimo rodikliams, informacijos teikimo Savivaldybei tvarkai numatyti ir efektyviam Įstaigos ir Savivaldybės bendradarbiavimui užtikrinti.
	3. Rašto pagrindu turi būti rengiamos ir (ar) persvarstomos užduotys Įstaigai Savivaldybės strateginiame veiklos plane, nustatomi finansiniai ir nefinansiniai ilgalaikiai bei trumpalaikiai tikslai, atsižvelgiant į valstybės politiką priešgaisrinės saugos srityje formuojančių teisės aktų, taip pat Lietuvos Respublikos teisės aktų, reglamentuojančių savivaldybės valdomų įmonių veiklą, nuostatas.
	4. Šiuo Raštu Savivaldybė  nesiekia apriboti ar išplėsti Įstaigos teisių ar pareigų. Įstaiga privalo vadovautis galiojančiais teisės aktais, Įstaigos įstatais gerąja įstaigų valdymo praktika ir prisiimti atsakomybę už priimamus sprendimus. Įgyvendindama Rašte išdėstytus Savivaldybės lūkesčius, Įstaiga privalo vadovautis protingumo, skaidrumo, efektyvumo ir racionalaus turto valdymo principais.

II SKYRIUS
ĮSTAIGOS PASKIRTIS IR VEIKLOS TIKSLAI

	5. Įstaiga yra nuolatinės parengties Lietuvos Respublikos civilinės saugos sistemos dalis, kurios paskirtis  – tenkinti viešuosius interesus vykdant visuomenei naudingą veiklą.
	6. Įstaigos veiklos tikslai yra šie:
6.1. Gesinti gaisrus, gelbėti žmones ir turtą gaisro vietoje;
6.2. Vykdyti pirminius gelbėjimo darbus katastrofų bei stichinių nelaimių atvejais;
6.3. Teikti techninę pagalbą rajono organizacijoms ir gyventojams ekstremalių įvykių ir situacijų atvejais;
6.4. Vykdyti prevencinę veiklą priešgaisrinės saugos srityje;
6.5. Organizuoti savanorių ugniagesių veiklą.
	7.  Įstaiga, vykdydama veiklą, prisideda prie Šakių rajono savivaldybės 2025–2027 metų strateginio veiklos plano, patvirtinto Šakių rajono savivaldybės tarybos 2025 m. vasario 21 d. sprendimu Nr. T-29 „Dėl rajono savivaldybės 2025–2027 metų strateginio veiklos plano patvirtinimo“, tikslo „Priešgaisrinės tarnybos ugniagesių komandų teikiamų paslaugų kokybės gerinimas“ įgyvendinimo.

III SKYRIUS
FINANSINIAI LŪKESČIAI

	8. Įstaiga vykdydama veiklą, turi užtikrinti:
	8.1.  2024 m. rugsėjo 16 d. Įstaigos vadovo įsakymu Nr. V-2024/8 patvirtintų įstaigos Korupcijos prevencijos 2024–2027 metų programos ir priemonių plano vykdymą.
	8.2. Įstaigos sąnaudos neviršytų pajamų (įskaitant finansavimo pajamas).

IV SKYRIUS
NEFINANSINIAI LŪKESČIAI

	9. Priešgaisrinės tarnybos ugniagesių komandų teikiamų paslaugų kokybės gerinimas:
	9.1. Vykdyti švietėjišką veiklą gyventojams, supažindinant su saugaus elgesio reikalavimais, lankant gyventojų būstus.
	9.2. Užtikrinti nepertraukiamą visų savivaldybės ugniagesių komandų parengtį.
	9.3. Užtikrinti savivaldybės priešgaisrinės tarnybos rezervinių gaisrinių automobilių ir kitos technikos parengtį.
	9.4. Vykdyti Ugniagesių komandų darbuotojų atitikties reikalavimams tikrinimus teisės aktais nustatytais terminais.
	9.5. Atlikti ugniagesių komandų neplaninius parengties tikrinimus ne rečiau kartą per metus.
	10. Inovacijos. Įstaiga turi siekti tobulinti savo veiklą, pagal galimybes investuoti į naujas technologijas, naują įrangą.
	11. Efektyvumas. 
	Veiklą vykdyti siekiant užtikrinti reagavimą pagal nustatytus kriterijus, taikomus priešgaisrinėms pajėgoms.
	

V SKYRIUS
BENDRI LŪKESČIAI DĖL VEIKLOS PRINCIPŲ

	12. Įstaigos vadovas privalo siekti, kad Įstaiga ir jos turtas būtų valdomi skaidriai, efektyviai, o veikla vykdoma atsižvelgiant į veiklą reguliuojančių institucijų nustatytus reikalavimus.
	13. Įstaigos vadovas tiesiogiai atsako už Įstaigai keliamų lūkesčių ir tikslų įgyvendinimą.
	14. Informacija apie Įstaigai keliamų lūkesčių ir tikslų įgyvendinimą kasmet turi būti pateikiama savivaldybės merui Įstaigos metiniame ataskaitų rinkinyje.
___________________________
